Sola Håndball

Sola Håndball (stiftet i 1934 som Sola Turn og Idrettslag) er en håndballklubb fra Sola i Rogaland. Hjemmehallen er Åsenhallen med en kapasitet på 1 200 tilskuere. Rekorden ble satt 6. november 1996 med 1 200 tilskuere mot Bækkelagets SK.

Historikk
Klubben var tidligere en håndballavdeling i Sola Idrettslag (som ble stiftet Sola Turn og Idrettslag i 1934), men skiftet navn i 1947. Det var først i 1995 at idrettslaget ble delt opp og etablerte Sola Fotball og Sola Håndball.

I 1961 fikk klubben egen håndballbane, en utendørs grusbane som ble asfaltert i 1965.
I 1969-70 ble det trent i den nye Solahallen.
I 1982-83 hadde håndballavdelingen fått et anstrengt forhold til hovedstyret og diskuterte seriøst hvordan man kunne bli egen klubb.
I 1983-84 arrangerte klubben Sola Cup for første gang.
I 1984-85 trente klubben i nye Åsenhallen.

Damer
De første nedtegnelser om håndball i Sola Idrettslag var ett utendørs A-lag for damer fra 1946. I 1947 fikk de B-lag som ble betegnet som juniorlaget. I 1951 spilte laget 8 seriekamper; 6 seire og 2 uavgjort. Juniorlaget fikk først spilt seriekamper i 1959 med Sigmund Alsåker som trener. I 1961/62-sesongen ble juniorlaget kretsmestere, samt i 1964, 1965, 1966 og 1967. I 1966 startet innendørsserien og juniorlaget ble innendørskretsmestere i 1966-67- og 1967-68-sesongen. 

I 1971-72 ble damelaget kretsmestere i 3. divisjon.
I 1973-74 spilte damelaget i 2. divisjon.
I 1977-78 var damelaget i 3. divisjon og rykket ned én divisjon.
I 1978-79 beholdt damelaget plassen i 4. divisjon.
I 1979-80 rykket damelaget ned i 5. divisjon på grunn av forandringer i divisjonsoppsettet.
I 1980-81 greide damelaget 4.-plass i 5. divisjon.
I 1984-85 rykket damelaget opp i 4. divisjon.
I 1988-89 rykket damelaget opp i 3. divisjon.
I 1989-90 beholdt damelaget plassen i 3. divisjon med ny jugoslavisk trener.
I 1990-91 beholdt damelaget plassen i 3. divisjon.

På vei til Gildeserien
I 1993/94 ansatte damelaget Marijan Sedjak som trener, vant sin pulje i 3. divisjon, og rykket opp i 2. divisjon.
I 1994/95 vant damelaget sin pulje i 2.divisjon, med 23 seire av 24 mulige, og rykket opp i 1. divisjon.
I 1995/96 vant damelaget 1. divisjon, med 21 seire av 26 mulige, og rykket opp i Gildeserien.
Oppholdet i Gildeserien for damelaget ble kortest mulig idet laget rykket ned etter endt 1996/97-sesong.

Retur til Gildeserien
Damelaget vant alle sine 24 kamper i 1. divisjon 1997/98, og rykket opp i Gildeserien igjen.
I 1998-99 fikk damelaget en 7.-plass i Gildeserien.
I 1999-00 ble det 9.-plass i Gildeserien.
I 2000-01 fikk damelaget igjen en 7.-plass i Gildeserien.
I 2001-02 ble det igjen 9.-plass i Gildeserien
I 2002/03 ble det igjen 9.-plass i Gildeserien etter svak avslutning (1 p. bak 6. pl)
I 2003/04 ble det spilt A- og B-sluttspill. Sola ble nr. 2 i B-sluttspillet bak Gjerpen.
I 2004/05 ble det igjen 6.-plass i Gildeserien, klubbens beste plassering. Plasseringen ga Europacupspill, der Sola røk i 3. runde for et russisk lag.
I 2005/06 endte damelaget på 11.-plass i eliteserien, og rykket ned til 1. divisjon.

Tilbake i 1. divisjon
I 2006/07 endte damelaget på en 4.-plass i 1. divisjon. À poeng med Drammen, men tapte borte med 8 og vant hjemme med 7, slik at kvalifiseringen røk.
I 2007/08 ble det igjen 5.-plass i 1. divisjon, ett poeng fra opprykk. Poenget tapte vi mot Varhaug som rykket ned.
I 2008/09 ble det kvalifisering om opprykk; tapte hjemme 28-33 mot Levanger, men vant 30-32 borte.

Postenligaen
I 2009/10 ble det opprykk til Postenligaen, med en 2.-plass bak Flint Tønsberg i 1. divisjon.
I 2010/11 overlevde klubben i Postenligaen med en 9.-plass.

Tabellen

Herrer
Ett seniorlag for herrer ble forsøkt startet i 1961, 1962 og 1969-70, men ble gitt opp grunnet liten interesse. Først i 1970-71 ble det første guttelaget startet.

1972/73: Seniorlag for herrer
I 1972-73-sesongen var det første guttelaget blitt så voksne at det ble meldt på et seniorlag for herrer i serien.
I 1973-74 spilte herrelaget i 3. divisjon, men rykket ned året etter.
I 1975-76 ble herrelaget kretsmestere i 4. divisjon.
I 1977-78 var herrelaget tilbake i 3. divisjon, men rykket igjen ned én divisjon.
I 1978-79 spilte herrelaget seg opp i 3. divisjon igjen.
I 1979-80 vant herrelaget 3. divisjon, men klarte ikke å kvalifisere seg for 2. divisjon.

1980/81: Spill i 2. divisjon
I 1980-81 rykket herrene opp i 2. divisjon, den nest høyeste divisjonen i landet.
I 1981-82 beholdt herrene sin plass i 2. divisjon med en 4.-plass.
I 1982-83 beholdt herrene sin plass i 2. divisjon med en 4.-plass.
I 1985-86 rykket herrene ned i 3. divisjon.
I 1987-88 rykket herrene opp i 2. divisjon.
I 1988-89 beholdt herrene sin plass i 2. divisjon med en 4.-plass.
I 1989-90 rykket herrene ned i 3. divisjon. 
I 1990-91 beholdt herrene sin plass i 3. divisjon.
I 1991-92 rykket herrene opp i 2. divisjon.

1997/98: Avvikling av elitesatsning
I 1997/98-sesongen vant herrelaget sin pulje i 2. divisjon, og var klar til opprykk til 1. divisjon. To lag i de øverste divisjonene krevde så store ressurser, spesielt økonomiske, at klubben så seg nødt til å trekke herrelaget fra videre seriespill.

2010/11: Opprykk til 3. divisjon
I 2010/11-sesongen reserverte herrene seg til opprykk fra 4. divisjon til 3. divisjon.

Referanser

Eksterne lenker 
 

Håndballag i Norge
Idrettslag i Sola
Idrettslag etablert i 1934